Fostul ministru al Tineretului si Sportului MONICA IACOB RIDZI a depus o cerere la Tribunalul Ilfov prin care renunta la procesul in care solicita intreruperea executarii pedepsei de cinci ani inchisoare primite in dosarul legat de organizarea Zilei Tineretului din 2009.

Instanta a luat act de retragerea cererii de intrerupere a executarii pedepsei, iar procesul a fost inchis.

RIDZI a fost obligata la plata a 163 de lei reprezentand cheltuieli judiciare, in aceasta suma intrand si taxa de efectuare a unei expertize la INML.

CITESTE SI: Procesul privind INTRERUPEREA EXECUTARII PEDEPSEI MONICAI RIDZI, AMANAT pana in septembrie. UPDATE

MONICA IACOB RIDZI a deschis un proces la Tribunalul Ilfov in care solicita judecatorilor sa-i aprobe intreruperea executarii pedepsei, invocand faptul ca trebuie sa efectueze o serie de investigatii medicale care nu pot fi realizate in sistemul penitenciar, deoarece are mai multe probleme de sanatate.

CITESTE SI: MONICA IACOB RIDZI, aproape de GRATIERE

Ea se afla la Spitalul Penitenciar Jilava, fiind transferata aici de la Penitenciarul Gherla, din cauza problemelor de sanatate.

Pe 15 februarie, MONICA IACOB RIDZI a fost condamnata definitiv de Inalta Curte de Casatie si Justitie la cinci ani de inchisoare cu executare in dosarul in care este acuzata de abuz in serviciu in legatura cu organizarea Zilei Tineretului din 2009.

Sursa foto: click